

KAHDEN KODIN NALLE

PÄIVÄ JOLLOIN EN HALUNNUT LÄHTEÄ

Leo on pieni nalle, pehmolelu nalle. Hän kuuluu Julialle. Julia on 7-vuotias ja asuu nyt kahdessa eri kodissa. Toisessa kodissa asuu isä ja toisessa äiti. Kaikki on mennyt eron jälkeen vähän sekaisin.

Leo ei enää tiennyt, kummassa kodissa hän asui. Kummassa kodissa hänen pitäisi nukkua - tai missä hänen pienet nallen vaatteensa olisivat.

Yhtenä iltana, kun Julia sanoi äidille, ettei hän tänä iltana halunnut iltasatua. Leo kömpi hänen viereensä sänkyyn ja kuiskasi: “Minäkin ikävöin. En tiedä, missä minun paikkani on.”

Julia rutisti nallea.” En minäkään.”

Julia oli juuri opetellut koulussa kirjoittamaan ja he päättivät Leon kanssa alkaa kirjoittamaan pikkuisia asioita kirjaan, jotka olivat mukavia päivässä. Joka päivä Leo sai kirjoittaa Julian avulla yhden pienen asian kirjaan.

Maanantai: Isän koti, isä paistoi lettuja, ja sai vahingossa palohälyttimen soimaan. Lopulta söimme letut taskulampun valossa.

Torstai: Äidin kotona. Äiti halasi pitkään, kun minua kiukutti.

Perjantai: Isä antoi kaakaoon paljon vaahtokarkkeja.

Sunnuntai: Leo sanoi, että meitä rakastetaan kumpaakin kummassakin kodissa.

Pikkuhiljaa kirjasta tuli tärkeä. Se ei auttanut poistamaan ikävää, mutta se auttoi huomaamaan mukavia asioita kummassakin kodissa. Eikä leo enää miettinyt kummassa kodissa hänen pitäisi olla, hän tajusi, että hän oli siellä, missä Julia oli.

Julia nukahti pikku-nalle kainalossaan. Leo hymyili. Hän tiesi nyt, että koti ei ollut vain paikka. Se oli lämmin syli, pehmeä peitto ja sanat:” Olet rakas, missä tahansa oletkin.”

Julia istui eteiseen lattialla. Oli sunnuntai ilta, ja vaihtopäivä. Isän koti vaihtui äidin kotiin. Useimmiten vaihdot sujuivat hyvin, mutta tänään Julia ei halunnut mennä äidille.

“Täällä on paljon kivempaa. Me käytiin uimassa. Mä haluan jäädä vielä.” Julia kiukutteli ja katsoi isäänsä.

Isä yritti hymyillä ja katsoi häntä surullisesti. “ Tiedän, mutta äiti odottaa sinua jo.”

Julia ei sanonut mitään. Hän istui autoon ja halasi Leoa niin kovaa, että Leon pikkuinen vatsa litistyi. Autossa Leo kuiskasi: Minäkin tykkäsin, mutta tänään voi alkaa uusi seikkailu, vaikka nyt vähän harmittaakin.

Kun he tulivat äidin luokse, äiti halasi heti ovella Juliaa. Äiti kyseli “ Oliko ikävä? Ja harmittaako?” Julia nyökkäsi ja piti Leoa sylissään. “ Joskus en haluaisi lähteä. Vaikka on kova ikävä ja tiedän, että täälläkin on kivaa.”

Äiti silitti Julian hiuksia:” Se on ihan okei. Se vain tarkoittaa, että kummassakin kodissa sinun ja Leon on hyvä olla ja kummatkin kodit tuntuvat kodilta.”

Illalla Julia ja Leo kirjoittivat kirjaan:

Tänään en halunnut lähteä. Mutta sainkin tänään kaksi syliä. Isän lähtö halit ja äidin tervetuloa halit. Ja sekin on aika kivaa.

Työn automaattinen analysointi tietojen saamiseksi erityisesti kuvioista, suuntauksista ja korrelaatioista ("tekstin ja tietojen hakeminen") on kielletty.

